Document ID: 31983R3514

Komisijas Regula (EEK) Nr. 3514/83
(1983. gada 13. decembris),
ar kuru groza Regulas (EEK) Nr. 2191/81 un (EEK) Nr. 2192/81 par atbalsta piešķiršanu dalībvalstu bezpeļņas iestāžu un organizāciju, kā arī armiju un līdzīgu bruņoto spēku sviesta pirkumiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1600/83 [2], un jo īpaši tās 12. panta 3. punktu,
tā kā zīmei, kas minēta 3. pantā Komisijas Regulā (EEK) Nr. 2191/81 [3], kurā jaunākie grozījumi izdarīti ar Regulu (EEK) Nr. 1446/83 [4], jābūt derīgai no kalendārā mēneša pirmās dienas; tā kā pēc šā datuma sviestu pārņemt nevar; tā kā pieredze darbā ar šādu režīmu rāda, ka šis datums jāpārceļ uz priekšu, lai būtu iespējams veikt sviesta piegādes agrāk; tā kā tāpēc būtu jāpielāgo sviesta pārņemšanas termiņš; tā kā šis nosacījums ir arī Komisijas Regulā (EEK) Nr. 2192/81 [5], kurā jaunākie grozījumi izdarīti ar Regulu (EEK) Nr. 1446/83; tā kā tāds pats labojums būtu jāizdara arī minētajā regulā;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2191/81 3. panta 5. punktu un Regulas (EEK) Nr. 2192/81 3. panta 3. punktu izsaka šādi:
"Zīme ir derīga uz tās norādītajā kalendārajā mēnesī. Tomēr piegādi var veikt laikposmā, kas sākas no iepriekšējā mēneša 20. dienas un beidzas pēc norādītā mēneša, nākamā mēneša 10. dienā."
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1983. gada 13. decembrī

Labels: 4
17
19
5